text: "प्रदेश में पूर्व मुख्यमंत्री अशोक गहलोत व वर्तमान पीसीसी अध्यक्ष सचिन पायलेट के दो गुट नजर आ रहे हैं। हर रोज खबरों में देखने व सुनने को मिलता है कि प्रदेश में दो गुट बन चुके हैं। यही वजह है कि खुद कांग्रेस कार्यकर्ता ये समझ नहीं पा रहे है कि आखिर किसके नेतृत्व में कार्य किया जाए! अगर जल्द से जल्द प्रदेश में इस स्थिति को सुलझाया नहीं गया तो आने वाले चुनावों में इसका खामियाजा कांग्रेस को भुगतना पड़ सकता है! शहर में भी कांग्रेस कई गुटो में बंटी हुई नजर आ रही है। शहर में कुछ एक नेता संघर्ष करते हुए नजर आते हैं लेकिन वरिष्ठ नेता मानो अपनी कुम्भकर्णीय नींद में सोए हुए है! किसी को तो अपने धन-दौलत पर गुमान है तो किसी को ""जनता तो आपा ने ही वोट देसी"" का गुमान हुआ पड़ा है। इन सभी के बीच लगता तो ऐसे ही है कि शहर में कांग्रेस की दाल गलनी अबकी बार बहुत मुश्किल ही नजर आती है!"